<b>תשובה </b>אין פירוש הדבר כמו שעלה על דעתכם שאסור לתלות הכוזא בסיכתא עד שתשאל ותלמד ממנו לדברים אחרים והנה אנחנו מפרשים כל אותה ההלכה וממילא תבוא התשובה ותדע שמותר לתלות הכוזא והמצנפת וכיוצא בהן תנן וחכמים אומרים אין תולין את המשמרת ביום טוב ואין נותנין לתלויה בשבת ואמרינן בגמרא אבעיא להו תלה מאי פירושו מי שתלה המשמרת מהו אמר רב יוסף תלה חייב חטאת דקא סבר רב יוסף שזה שתלה עשה אהל קבוע והרי היא תולדת בונה ולפיכך חייב חטאת והקשה עליו אביי ואמר אלא מעתה תלה כוזא בסיכתא הכי נמי דמיחייב כלומר שאם תאמר שזה שאסרו חכמים לתלות המשמרת מפני שהוא אהל קבוע ולפיכך חייב חטאת מאי שנא משמרת אפי' תלה הכוזא והמצנפת או אשישה וכיוצא בהן ביתד אלא אמר אביי מדרבנן כדי שלא יעשה כדרך שהוא עושה בחול פירוש אמר אביי אין הטעם באיסור תליית המשמרת מפני שהוא עושה אהל אלא אסור תלייתה מדרבנן שלא יעשה כדרך שהוא עושה בחול והנה למדת שהאיסור מדרבנן היא תליית המשמרת לפי שבמשמרת עושה מלאכה וחייב סקילה לפיכך אסרו תלייתה ודכותה אמרינן שלא יעשה כדרך שהוא עושה בחול אבל תליית הכוזא והמצנפת וכיוצא בהן מותר לפי שאין עושין בהן מלאכה שחייבין עליה סקילה ולא אמרינן בכי הני שלא יעשה כדרך שהוא עושה בחול דאם כן לא יאכל כדרך שהוא אוכל בחול ולא יסב כדרך שמסב בחול וזה דבר ברור הוא למבין שאין אתה מוצא לעולם דברים שאמרו חכמים משום שלא יעשה כדרך שהוא עושה בחול אלא דברים שאפשר שירגילו למלאכה כגון מי שנשברה לו חבית של יין [או של שמן] לא יספג ביין ולא יטפיח בשמן שלא יעשה כדרך שהוא עושה בחול שאם תתיר לו שמא יבא לידי סחיטה נתפזרו לו פירות בחצר לא יתן לתוך הסל או לתוך הקופה שלא יעשה כדרך שהוא עושה בחול שאם תתיר לו שמא יבא לידי שימור וכן בתליית המשמרת שמא יבא לשמר אבל תליית הכוזא והמצנפת וכיוצא בהן מותר ולא אסרוהו חכמים שאין שם דבר לחוש שמא יעשה וכו': משה ב"ר מימון זצ"ל